Filip Ľudovít Falcko-neuburský

Filip Ľudovít Falcko-Neuburský (* 2. október 1547, Zweibrücken – † 22. august 1614, Neuburg an der Donau) bol v rokoch 1569 až 1614 falcko-neuburským grófom.

 Život 
Filip Ľudovít sa narodil v meste Zweibrücken. Bol najstarším synom zweibrückenského falcgrófa Wolfganga a jeho manželky Anny Hesenskej. Po skone jeho otca v roku 1569 bol majetok rozdelený medzi Filip Ľudovíta a jeho vlastných bratov. Filip Ľudovít zdedil územie vojvodstva Neuburg. V roku 1574 uzavrel manželský zväzok s princeznou Annou ako dcérou vojvodu Viliama z Jülichu-Kleve-Bergu. V roku 1609 umrel Ján Viliam ako jediný Viliamov jediný syn bez potomstva, čo dôsledne využil Filip Ľudovít pre akt, podľa ktorého sa rozhodol nárokovať vojvodstvo proti brandenburskému kurfirstovi. V roku 1613 najstarší syn Filipa Ľudovíta vykonal konverziu katolíctvu. Práve po tomto kroku dostal podporu od Španielskeho impéria a Katolíckej ligy. Brandenbursko získalo medzitým nizozemských spojencov na svoju stranu.

Konverzia jeho syna a zároveň dediča bola pre silne veriaceho luterána Filipa Ľudovíta ako dosť obťažná. Podľa Zmluvy z Xantenu uzavretej v roku 1614 bolo územie vojvodstva rozdelené bez ozbrojenej vojny. Filip Ľudovít získal územnú moc nad vojvodstvom Jülich a Berg. Umrel dňa 22. augusta roku 1614 vo veku 66 rokov v Neuburgu. Miestom jeho posledného odpočinku je mesto Lauingene.

 Manželstvo a potomkovia 
Dňa 27. septembra roku 1574 uzavrel Filip Ľudovít ako dvadsaťšesťročný vojvoda sobáš Annou Klévskou, ktorá bola mladšia o päť rokov. Išlo o mladšiu dcéru vojvodu Viliama z Jülichu-Kleve-Bergu. Ich manželský vzťah vydržal takmer štyridsať rokov. Pár priviedol na svet dovedna osem detí:

 Anna Mária Falcko-neuburská (* 18. augusta 1575 – † 11. februára 1643) ⚭ 1591 vojvoda Fridrich Viliam I. Sasko-weimarský(* 25. apríla 1562 – † 7. júla 1602)
 Dorota Sabína Neuburská (* 13. októbra 1576 – † 12. decembra 1598)
 Wolfgang Viliam Neuburský (* 4. novembra 1578 – † 20. marca 1653) ⚭ 1613 Magdalena Bavorská (* 4. júla 1587 – † 25. septembra 1628); ⚭ 1631 Katarína Alžbeta Zweibrückenská ; ⚭ 1651 grófka Mária Františka Fürstenberská-heiligenberská
 Oto Henrich Neuburský (* 28. októbra 1580 – † 2. marca 1581)
 August Falcko-sulzbašský (* 2. októbra 1582 – † 14. augusta 1632) ⚭ 1620 Hedviga Holsteinsko-gottorpská (* 23. decembra 1603 – † 22. marca 1657)
 Amália Hedviga Neuburská (* 24. decembra 1584 – † 15. augusta 1607)
 Johann Fridrich Falcko-sulzbašsko-hilpoltsteinský (* 23. augusta 1587 – † 19. októbra 1644), ⚭ 1624 Žofia Anežka Hesensko-Darmstadtská (* 12. januára 1604 – † 8. septembra 1664)
 Žofia Barbora Neuburská (* 3. apríla 1590 – † 21. decembra 1591)

 Vývod z predkov 

 Iné projekty 

 Referencie 

Kategória:Úmrtia 22. augusta
Kategória:Úmrtia v 1614
Kategória:Narodenia 2. októbra
Kategória:Narodenia v 1547